kardosdrur/scandi-wiki huggingface dataset:
1. division i ishockey 1965-66

1. division i ishockey 1965-66 var turneringen om det niende DM i ishockey. Mesterskabet blev arrangeret af Dansk Ishockey Union, og det var sjette sæson, at mesterskabet blev afviklet i ligaform. Turneringen var siden den foregående sæson blevet udvidet fra seks til syv hold, idet Vojens Ishockey Klub var rykket op fra 2. division, og den blev afviklet som en dobbeltturnering alle-mod-alle.

Mesterskabet blev vundet af KSF, som dermed vandt DM-titlen for syvende gang i alt og tredje sæson i træk. Sølvmedaljerne gik til Gladsaxe Skøjteløberforening, mens bronzemedaljerne blev vundet af Esbjerg Ishockey Klub.

Resultater og stillinger 

De syv deltagende hold spillede en dobbeltturnering alle-mod-alle.

Holdet, der sluttede på sidstepladsen, oprykkerne Vojens IK, spillede mod vinderne af 2. division, Varde IK, om den sidste ledige plads i 1. division i den efterfølgende sæson. Kampen blev spillet i Vojens den 20. marts 1966, hvor hjemmeholdet med en sejr på 4-2 sikrede sig endnu en sæson i den bedste række.

Kilder / eksterne henvisninger 
 EliteProspects - DENMARK TEAM STANDINGS 1965 - 1966 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen - en krønike om et ishockeyhold (2008)

1965-66
Sæsoner i Superisligaen
Ishockey i 1965
Ishockey i 1966
Godegisel

Godegisel (ses også stavet Godigisel) var konge over de hasdingske vandaler til sin død i 406.

De hasdingske vandaler 
Vandalerne kendes fra romerske beretninger fra det 1. århundrede, og boede på det tidspunkt i det nuværende Polen. De delte sig senere i de silingske og de hasdingske vandaler, og sidstnævnte fik omkring år 180 den romerske kejsers tilladelse til at slå sig ned i det nuværende Ungarn, hvor de boede i mere end 200 år, og hvor de blev et rytterfolk. Omkring år 400 kom de under pres af de fremrykkende hunner, der også var ryttere, og som havde brug for hasdingernes græsningsområder ved Donau.

Godegisel som konge 
Godegisel var konge for de hasdingske vandaler på dette tidspunkt, og under hans ledelse brød hele folket op i 400 og drog over Donau ind i Romerriget. Alanerne i området slog følge med dem, og Torsten Jacobsen anfører noget så grundlæggende som mangel på mad, som den vigtigste årsag til opbruddet. De to stammer plyndrede romerske landbrugsområder i provinsen Pannonien, indtil det vestromerske riges magthaver, Stilicho - der var af vandalsk afstamning - i 401 fik forhandlet en aftale med dem, så de kunne bosætte sig som foederati i provinserne Noricum og Raetia II i det nuværende Østrig og sydligste Bayern. I 405 blev Noricum imidlertid invaderet og plyndret af en stor gotisk gruppe under Radagaisus, og det kan have været medvirkende til, at vandaler, alaner og nogle svebiske grupper i området brød op og drog vestpå mod Rhinen. De romerske grænsefæstninger langs Rhinen havde stærkt reduceret bemanding, og det blev udnyttet af de nærmeste naboer, alemannerne, der hærgede det nuværende Strasbourg og Speyer, mens burgunderne ribbede det nuværende Worms. De fleste vandaler og deres følgesvende tog en nordligere rute, der i 406 bragte dem i kontakt med frankerne. I forbindelse med udtyndingen langs Rhinen havde Stilicho indgået en aftale med frankerne om, at de skulle forsvare den nordlige del af grænsen, og det gjorde de. De hasdingske vandaler havde fået følgeskab af de silingske vandaler, men deres fælles styrke var ikke nok til at besejre frankerne. Kong Godegisel faldt i slaget, men vandalerne blev reddet, da deres alanske kampfæller kom til undsætning og drev frankerne tilbage. Godegisel blev afløst af sin søn Gunderik, og herefter var scenen sat til, at vandaler, alaner og de svebiske quader kunne forcere Rhinen ved Mainz, 31. december 406, med kurs mod Galliens rigdomme.

Referencer

Literatur 
 Jacobsen, Torsten Cumberland: A History of the Vandals. Westholme Publishing, Pennsylvania, 2012.  

Vandalernes konger
La Boqueria

La Boqueria (eller Mercat de Sant Josep de la Boqueria) er et stort marked i Barcelona,  Katalonien,  Spanien. Det er en af byens største turistattraktioner og ligger ud til byens kendte gågade La Rambla.

Historie 
Første gang La Boquria bliver nævnt er i 1217, hvor skilte med kødsalg blev opsat ved porten til den gamle bymur. Fra december 1470 og frem var stedet et marked, hvor man solgte svin. På det tidspunkt var markedet kendt som Mecat Bornet. Senere og indtil 1794 hed stedet Mercat de La Palla.

I starten havde markedet ingen officiel status og man betragtede det mere som en forlængelse af Plaça Nova-markedet. Senere besluttede myndighederne at opføre et separat marked ved La Rambla.

Barcelona
Markeder
Chicken

Chicken er en novelle skrevet af Hanne Vibeke-Holst i 1987, men den blev først udgivet i en novellesamling i 1993. Chicken handler om en ung piges liv på 16 år i en svær verden.

Handling  
Hun fortæller om hvordan hendes forældre har været og hvor meget hun har ændret sig. Før i tiden var hun en sød, kærlig pige som gjorde alle de gode ting, men eftertiden har hun ændret sig til en person som er ligeglad med alt og alle. Hun bliver overset både der hjemme og i skolen, indtil hun møder fyren Johnny/Rex, han er den dreng som "bestemmer på skolen. Da rex var mindre blev ham og hans mor banket af hans far, men eftersom han er blevet så stor, har han lært at slå igen. Hun udfordrer Rex, så de kan finde ud af hvem der burde bestemme. Deres aftale er, de skal mødes nede ved bodegaen og sammen tager de så ned til havnen og har duellen.

Referencer   

Noveller
Bøger af Hanne-Vibeke Holst
Litteratur i 1987
Høj-elvere (Warhammer)

Høj-elvere er en fiktiv race i figurspillet  Warhammer.
I tusinde år, har Høj-elverne forsvaret verden fra truslen om Kaos, en linje af skinnende sølv mod en endeløs horde af mørke. Når Fønix kongen kalder, vil krigere fra hele ti mægtige riger besvare. Prinser klæder sig i rustning og våben besværget med magi, stolte riddere går i formation under ældgamle bannere, magikere forbereder enestående magi og de legendariske monstre fra en svunden tid samles i himlen over hæren. 

Warhammer-universet
Fiktive racer
1. division i ishockey 1966-67

1. division i ishockey 1966-67 var turneringen om det 10. DM i ishockey. Mesterskabet blev arrangeret af Dansk Ishockey Union, og det var syvende sæson, at mesterskabet blev afviklet i ligaform. Turneringen blev afviklet som en dobbeltturnering alle-mod-alle med deltagelse af syv hold, hvoraf USG imidlertid trak sig.

Mesterskabet blev vundet af Gladsaxe Skøjteløberforening, som dermed vandt DM-titlen for første gang, og det betød at DM-titlen for første gang ikke blev vundet af KSF eller Rungsted IK. Sølvmedaljerne gik til KSF, mens bronzemedaljerne for andet år i træk blev vundet af Esbjerg Ishockey Klub.

Resultater og stillinger 

De seks deltagende hold spillede en dobbeltturnering alle-mod-alle.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 EliteProspects - DENMARK TEAM STANDINGS 1966 - 1967  
 EliteProspects - Danish League Most Points

Noter 

1966-67
Sæsoner i Superisligaen
Ishockey i 1966
Ishockey i 1967
2. division i ishockey 1963-64

2. division i ishockey 1963-64 blev arrangeret af Dansk Ishockey Union, og turneringen var opdelt i to kredse, øst- og vestkredsen. Østkredsen blev vundet af Rødovre SIK, mens Silkeborg Skøjteløberforening vandt vestkredsen. I en kamp mellem de to hold sikrede Rødovre SIK sig oprykning til 1. division i 1964-65.

Resultater og stillinger

Østkredsen 

Turneringen blev vundet af Rødovre Skøjte & Ishockey Klub.

Vestkredsen 

De ni deltagende hold spillede en enkeltturnering alle-mod-alle.

Oprykningskamp 

Rødovre Skøjte & Ishockey Klub vandt over Silkeborg Skøjteløberforening og sikrede sig dermed oprykning til 1. division i 1964-65.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen - en krønike om et ishockeyhold (2008)

1963-64
Ishockey i 1963
Ishockey i 1964
Shabbos goy

En shabbos goy er en ikke-jødisk person, der udfører visse typer af arbejdsopgaver (melakha), som er forbudt ifølge jødisk lov (halakha) for jøder at udføre under sabbatten.

Jødedommen forbyder jøder at udføre visse typer af arbejde på sabbatten. Inden for visse retningslinjer må en ikke-jødisk person udføre visse arbejdsopgaver, som kan hjælpe jøderne, men som ikke de ikke selv må udføre.

En shabbot goy er ikke nødvendig, når der er tale om livsvigtige opgaver (pikuach nefesh). Fx må jødiske læger gerne arbejde på sabbatten, hvis det kan redde liv.

I visse hjem og synagoger er der en ikke-jødisk person tilknyttet som shabbos goy. Denne person, som oftest er betalt, kan fx have til opgave at passe børn, holde vagt eller udføre et håndværk.

Noter 

Jødedom
Stillingsbetegnelser
2. division i ishockey 1964-65

2. division i ishockey 1964-65 blev arrangeret af Dansk Ishockey Union, og turneringen var opdelt i to kredse, øst- og vestkredsen. Østkredsen blev vundet af AIK Frederiksholm, mens Vojens IK vandt vestkredsen. I en kamp mellem de to hold sikrede Vojens IK sig oprykning til 1. division i 1965-66.

Resultater og stillinger

Østkredsen 

Turneringen blev vundet af AIK Frederiksholm.

Vestkredsen 

De ni deltagende hold spillede en enkeltturnering alle-mod-alle. Én kamp blev ikke gennemført.

Oprykningskamp 

Oprykningskampen mellem de to kredsvindere blev spillet den 7. marts 1965 på Vojens Isstadion, hvor hjemmeholdet med en 7-0-sejr sikrede sig oprykning til 1. division for første gang i klubbens historie.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen - en krønike om et ishockeyhold (2008)
 Per Jessen, Michael Søvsø: Vojens på isen - den nye æra (2017)

1964-65
Ishockey i 1964
Ishockey i 1965
Quellinus

Quellinus (latinisering af Quellin) er navnet på en kunstnerfamilie fra Antwerpen bestående af billedhuggere, malere og grafikere. Familien blomstrede i 1600-tallet. Kendte medlemmer er:

 Erasmus Quellinus den ældre (ca 1584–1640), billedhugger
 Erasmus Quellinus den yngre (1607–1678), maler
 Jan Erasmus Quellinus (1634–1715), maler
 Artus Quellinus den ældre (1609–1668), billedhugger
 Hubertus Quellinus (1619–1687), kobberstikker og tegner  

Artus Quellinus den yngre (1625–1700), billedhugger (Erasmus Quellinus den ældre var hans onkel)
 Artus Quellinus den yngste, også Arnold Quellinus eller fejlagtigt kaldet Jan Erasmus (1653–1686), billedhugger
 Cornelis Quellinus (1658–1709), maler
 Thomas Quellinus (1661–1709), billedhugger, aktiv i København

Kilder 

Kunstnerslægter
Eduard Osenbrüggen

Eduard Osenbrüggen (født 24. december 1809 i Uetersen, død 9. juni 1879 i Zürich) var en tysk retslærd.

Osenbrüggen blev 1835 privatdocent i klassisk filologi i Kiel, 1842 docent i retsvidenskab sammesteds, 1843 ordentlig professor i Dorpat, 1851 af politiske grunde afskediget af den russiske regering, samme år ordentlig professor i Zürich. Osenbrüggens tidligste arbejder bevægede sig på grænsen mellem filologien og retsvidenskaben — De jure belli et pacis Romanorum liber singularis (1836), Das altrömische Paricidium. Eine philologisch-juristische Abhandlung (1841), Ciceros taler for Milo (1841) og for Rostius (1844). Hans bearbejdelse af Novellæ i brødrene Kriegels udgave af Corpus juris civilis (1840) og afhandlingen Zur Interpretation des Corpus juris civilis (1842) markerede hans overgang til den retsvidenskabelige litteratur. Som en af de første tyske retslærere afholdt Osenbrüggen praktiske kriminalistiske øvelser — Bericht über ein Practicum criminale (1848), Theorie und Praxis des Liv-, Esth- und Curländischen Criminalrechts (I—II 1846—47), Dorpater juristische Studien (1849) og Casuistik des Criminalrechts (1854) —; som retshistoriker opdyrkede han i tilslutning til Wilhelm Eduard Wilda, men ikke efter dennes metode, det hidtil nærmest kun af Wilda bearbejdede forskningsområde, middelalderens tyske strafferet. Efter monografien Der Hausfrieden (1857) fulgte blandt andet Das Alamannische Strafrecht im deutschen Mittelalter (1860), Das Strafrecht der Langobarden (1863) og Studien zur deutschen und schweizerischen Rechtsgeschichte (1868, ny udgave 1881), nøjagtige og grundige pionerarbejder, dog uden det dybere retshistoriske perspektiv. Foruden en lang række tidsskriftafhandlinger og en mængde populærjuridiske taler, foredrag og lignende, Die Ehre im Spiegel der Zeit (1872), Die deutschen Rechtssprichwörter (1876), Eine Metamorphose im deutschen Strafrecht (1878) og mange andre, skrev Osenbrüggen endvidere den kritiske kommentar Die Brandstiiftung in den Strafgesetzbüchern Deutschlands und der deutschen Schweiz (1854) og Abhandlungen aus dem deutschen Strafrecht (I 1857) samt fuldendte Karl Eduard Morstadts Ausführlicher kritischer Commentar zu Feuerbachs Lehrbueh des gemeinen in Deutschland gültigen peinlichen Rechts (1855). Fra 1867 var han medredaktør af Das Gerichtssaal. Osenbrüggens livlige ånd, omfattende kulturhistoriske interesser og levende natursans gav sig udslag i en omfattende litterær produktion angående Schweiz' natur- og kulturliv. Bortset fra en del mindre arbejder offentliggjorde han således Culturhistorische Bilder aus der Schweiz (1862, 2. oplag 1867), Neue culturhistorische Bilder aus der Schweiz (1864), Wanderstudien aus der Schweiz (I—V 1867—76, VI bind af Ernst Buss 1881) og Die Schweizer daheim und in der Freinde (1874). Han leverede tillige teksten til en række pragtværker om Schweiz og dets bjerge. I 1875 blev han æresborger i Zürich.

Kilder 
 

Klassiske filologer
Filologer fra Tyskland
Jurister fra Tyskland
Ansatte ved Kiels Universitet
Ansatte ved Tartu Universitet
Ansatte ved Zürichs Universitet
Faglitterære forfattere fra Tyrkiet
Tysksprogede forfattere
Tyskere i 1800-tallet
Rudolf Stammler

Karl Eduard Julius Theodor Rudolf Stammler (født 19. februar 1856 i Alsfeld, død 25. april 1938 i Wernigerode) var en tysk retslærd.

Stammler blev 1880 privatdocent i Leipzig, 1882 ekstraordinær professor i Marburg, 1884 ordentlig professor i Giessen, 1885 i Halle a. S., 1918 i Berlin. Stammlers dogmatiske skrifter — Darstellung der strafrechtlichen Bedeutung des Nothstandes (1878), Das Recht der Schuldverhältnisse in seinen allgemeinen Lehren (1897) og andre — bærer vidnesbyrd om hans skarpe og sikre, næsten selvsikre tænkning; hans praktisk-juridiske værker — Übungen im bürgerlichen Recht für Anfänger (4. oplag 1915), Praktikum des bürgerlichen Rechtes für Vorgerücktere (2. oplag 1903), Aufgaben aus dem römischen Recht (4. oplag 1919) og andre — vandt udstrakt udbredelse, og hans retsfilosofiske forfatterskab skaffede ham navn og indflydelse som en af det moderne Tysklands betydeligste retstænkere og socialfilosoffer. Erkendelsesteoretisk står han Marburgerskolen nær og er den nykantianske retsskoles fører. Med stor dialektisk kraft og megen tillid til idealets og teoriens magt har han i en lang række delvis meget omfattende værker angrebet såvel den historiske retsskole som den materialistiske opfattelse og fremstillet sit eget socialretlige system, således i Über die Methode der geschichtlichen Rechtstheorie (festgave til Windscheid 1888), Die Theorie des Anarchismus (1894), det berømte Wirtschaft und Recht nach der materialistischen Geschichtsauffassung (1896, 5. oplag 1924), Die Lehre von dem richtigen Rechte (1902, 2. oplag 1926), Theorie der Rechtswissenschaft (1911, 2. oplag 1923), Recht und Kirche (1919), Lehrbuch der Rechtsphilosophie (1922, 2. oplag 1923) og andre. Af Stammlers øvrige arbejder skal blandt andet nævnes Die Behandlung des Römischen Rechtes in dem juristischen Studium nach Einführung des Deutschen Reichs-Civilgesetzbuches (1885), Die Gesetzmässigkeit in Rechtsordnung und Volkwirtschaft (1902), Privilegien und Vorrechte (1903), Unbestimmtheit des Rechtssubjektes (1907), Rechts- und Staatstheorien der Neuzeit (1917, 2. oplag 1925), Mandevilles Bienenfabel (1918), Der Richter (1925), foruden tidsskriftafhandlinger og bidrag til samleværker, for eksempel Paul Hinnebergs Die- Kultur der Gegenwart. 1925 udgav Stammler Rechtsphilosophische Abhandlungen und Vorträge, I—II 1888—1924.

Kilder 

 

Jurister fra Tyskland
Professorer fra Tyskland
Ansatte ved Marburgs Universitet
Ansatte ved Giessens Universitet
Ansatte ved Humboldt-Universität zu Berlin
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Hans Rosendal

Hans Rosendal (4. september 1839 i Kollemorten ved Vejle — 16. januar 1921 i Kongens Lyngby) var en dansk højskoleforstander. 

Rosendal var af bonde- og præsteslægt, han udgik fra et åndeligt bevæget gårdmandshjem. 1858 tog han skolelærereksamen fra Jelling, hvis forstander H.J.M. Svendsen fik ham ind i den ved Grundtvig skabte kirkelige og folkelige verden. 1859—60 var Rosendal lærer paa Grundtvigs højskole på Marielyst og kom derved i personlig forbindelse med Grundtvig selv. Som lærer ved Borgerskolen i Vejle 1860—67 blev han Orla Lehmanns omgangsfælle og fik ved hyppige samtaler forståelse for den nyeste historie, især således, som den blev præget af de Nationalliberale. 1867 oprettede han folkehøjskolen i Vinding ved Vejle og var dens forstander, indtil han 1892 overtog ledelsen af Grundtvigs højskole, der nu var flyttet til Lyngby; denne skole ledede han til 1919, da hans søn overtog den, men som lærer ved den virkede han til sin død. Ved siden af sin højskolevirksomhed var han 1903—12 censor i historie ved skolelærereksamen og var medlem af styrelsen for kirkelige og pædagogiske foreninger. Han udgav forskellige historiske skrifter, især til folkehøjskolens historie. Rosendal havde en omfattende og grundig viden, der hvilede på stor flid og en enestående hukommelse. Som historiefortæller var han en af den danske højskoles ypperste, idet han lod de historiske kendsgerninger tale og skyede den subjektive tillavning.

Kilder

Eksterne henvisninger 
 

Folkehøjskolelærere fra Danmark
Skolefolk fra Danmark
Danskere i 1800-tallet
Danskere i 1900-tallet
Personer i Kraks Blå Bog (afdøde)
Landkreis Oldenburg

Landskreis Oldenburg er en Landkreis i den vestlige del af den tyske delstat Niedersachsen, med administrationen beliggende i byen Wildeshausen.

Geografi 
Landkreisen ligger syd for byen Oldenburg og har en udstrækning på omkring 35x40 km. Hovedparten af landkreisen ligger i naturområdet Ems-Hunte-Geest. Der er dele af Oldenburger Geest, Hunte-Leda-Moorniederung, Wesermarsch, Thedinghäuser Vorgeest samt Syker, Delmenhorster og Cloppenburger Geest. Store områder ligger i  Naturpark Wildeshauser Geest. Området repræsenterer dermed et bredt tværsnit af det typiske nordvesttyske marsk og moselandskaber.

Gennem landkreisen løber floden Hunte en større biflod til Weser. Området ligger mellem  2 og 55 meter over havet.

Nabokreise
Landkreisen grænser (med uret fra nordvest) til Landkreis Ammerland, til kreisfri by Oldenburg, til Landkreis Wesermarsch, til den kreisfri Stadt Delmenhorst samt til landkreisene Diepholz, Vechta og Cloppenburg.

Naturbeskyttelse 
I Landkreis Oldenburg er der  18 Naturschutzgebiete. Det største (Hasbruch) har et areal på 630 ha, det mindste (Hatter Holz) et areal på  5,3 ha.

Byer og kommuner 

Landkreisen havde   indbyggere pr.    

Kommuner

Eksterne kilder/henvisninger 

 Officielt websted 

Landkreis i Niedersachsen
Joachim Holbek

Joachim Holbek (født 12. november 1957 i Kongens Lyngby) er en dansk musiker og filmkomponist. Han har bl.a. komponeret musik til flere af Lars von Triers film samt scenisk drama og dans.

Joachim Holbek er søn af skuespilleren Hanne Holbek (1933-2011). Han flyttede til Norge etter at moren i 1962 giftede sig med Aksel Sandemose. De boede i Søndeled i Norge. Søster Cæcilia Holbek Trier.

Udvalgt filmografi

Musik 

 2007 – Kærlighed på film
 2005 – Bang Bang Orangutang
 2005 – Manderlay
 2004 – Dag og Nat
 2002 – Halalabad Blues
 2002 – Wilbur begår selvmord
 2000 – Detektor
 1999 – Flugten fra Jante
 1999 – Toast
 1998 – Lysets hjerte
 1997 – Nonnebørn
 1997 – Budbringeren
 1997 – Nightwatch
 1997 – Den sidste viking
 1996 – Charlot og Charlotte
 1995 – Alletiders Nisse
 1994 – Nattevagten
 1994 – Riget
 1993 – Smukke dreng
 1993 – Det bli'r i familien
 1992 – Russian Pizza Blues
 1991 – Europa
 1988 – Medea

Kilder

Eksterne henvisninger 
 

Komponister fra Danmark
Personer fra Kongens Lyngby
Personer i Kraks Blå Bog
Aleksandar Stankovic

Aleksandar Stankovic (født 25. maj 1995) er en dansk fodboldspiller, der til dagligt spiller som målmand for Brattvag IL. 

Han har tidligere spillet i Odder, FC Fredericia, Jammerbugt FC, AC Horsens, Skive IK og Aarhus Fremad.

Klubkarriere

AC Horsens 
Stankovic har i hele sin karriere spillet ungdomsfodbold i Horsens fS, og han skrev kontrakt med overbygningsklubben AC Horsens som 15-årig. Han blev officielt tilknyttet førsteholdstruppen i sommeren 2013, men havde inden det siddet på bænken i mange superligakampe. 

Aleksandar Stankovic fik sin første officielle kamp for AC Horsens' førstehold den 28. august 2013, da han og resten af holdet spillede sig videre i DBU-pokalen med en 1-3-sejr over Thisted.

Den 30. august 2013 skrev Stankovic under på en 2-årig aftale med AC Horsens, nu som fuldtidsprofessionel.

Han fik sin første 1. divisionskamp den 19. oktober 2014, da han sammen med holdet besejrede AB 3-1 på Casa Arena.

Jammerbugt FC 
Efter udløbet af kontrakten i sommeren 2015 valgte Aleksandar Stankovic at forlade AC Horsens og brugte meget af sommeren på at finde en ny klub. Den 18. september 2015 skiftede han til Jammerbugt på en fri transfer.

FC Fredericia 
I sommeren 2016 var Stankovic til prøvetræning i FC Fredericia, og det medførte, at han skiftede fra Jammerbugt FC til FC Fredericia på en etårig kontrakt.

Han stoppede i klubben i juli 2017 efter interne stridigheder, idet træneren havde valgt nyindkøbte Alexander Nybo som keeper i premierekampen i 2017-18-sæsonen i 1. division.

Odder IGF 
Efter bruddet med FC Fredericia skrev Stankovic kontrakt for efteråret 2017 med Odder IGF. Han fik debut ganske få dage efter sin ankomst mod Kjellerup IF.

Skive IK 
Kort tid inden vintertransfervinduet lukkede, valgte Stankovic den 29. januar 2018 at skrive under på en halvårig kontrakt gældende frem til sommeren 2018 med Skive IK. Dermed varede hans ophold i Odder IGF kun et halvt år, hvor han nåede at spillede 14 kampe i ligaen.

Aarhus Fremad 
Stankovic skiftede den 19. juli 2018 til 2. divisionsklubben Aarhus Fremad. I sin halve sæson i klubben nåede han at spille 15 kampe.

Brattvag IL 
I januar 2019 skiftede Stankovic til den norske klub Brattvag IL, som befandt sig i den tredjebedste norske række, 2. divisjon. Han skrev under på en toårig aftale.

Referencer

Eksterne henvisninger 

Fodboldspillere fra Danmark
Fodboldspillere fra AC Horsens
Fodboldspillere fra Jammerbugt FC
Fodboldspillere fra FC Fredericia
Fodboldspillere fra Odder IGF
Fodboldspillere fra Skive IK
Fodboldspillere fra Aarhus Fremad
Fodboldspillere fra Brattvag IL
Nikolaus Dietrich Giseke

Nikolaus Dietrich Giseke (født 2 april 1724 i Tschobing nær Güns i Ungarn, død 23. februar 1765 i Sondershausen) var en tysk digter, farfars far til Heinrich Ludwig Robert Giseke.

Giseke var oprindelig teolog og studerede i Leipzig, hvor han kom til at stå de mænd, der samlede sig om Bremische Beiträge, nær. Senere blev han præst og endte sine dage som superintendent i Sondershausen. Klopstock har sat ham et poetisk mindesmærke i to af sine oder. Gisekes poetiske værker, der 1767 blev udgivne af Gärtner, viser ham som en digter i tidens følsomme ånd.

Kilder 

 

Teologer fra Tyskland
Præster fra Tyskland
Digtere fra Tyskland
Tysksprogede forfattere
Tyskere i 1700-tallet